《送石太尉移镇许昌》
宋代·魏野

厌居棠树远京师，新自飞章白玉墀。
许郡虎符依口得，凉州龙节逐身移。
离声银字调家乐，行李金函锁御诗。
想到即徵归密地，碧波亭上不多时。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。